Рэм Іванавіч Салаухін

Рэм Іванавіч Салау́хінАкадэмік САЛАУХІН Рэм Іванавіч // Нацыянальная акадэмія навук Беларусі ( — ) — беларускі савецкі фізік. Член-карэспандэнт АН СССР (1968) і Міжнароднай акадэміі астранаўтыкі (1968), акадэмік АН БССР (1977). Доктар фізіка-матэматычных навук (1964), прафесар (1965). Лаўрэат Ленінскай прэміі (1965).

 Біяграфія 
Нарадзіўся ў рабочым пасёлку Гусь-Хрустальны (сучасны горад ва Уладзімірскай вобласці Расіі). У 1953 годзе скончыў фізіка-матэматычны факультэт Маскоўскага дзяржаўнага ўніверсітэта. У 1953—1958 гг. працаваў у Энергетычным інстытуце акадэміі навук СССР. З 1959 года ў Сібірскім аддзяленні АН СССР — загадчык лабараторыяй у Інстытуце гідрадынамікі, намеснік дырэктара Інстытута ядзернай фізікі. У 1971—1976 гг. на пасадзе дырэктара Інстытута тэарэтычнай і прыкладной механікі. Прафесар Новасібірскага ўніверсітэта (1965—1977). У 1976—1987 гг. Р. І. Салаухін на пасадзе дырэктара Інстытута цепла- і масаабмену імя А. В. Лыкава Акадэміі навук БССР, адначасова (з 1977 года) — прафесар, загадчык кафедрай Беларускага дзяржаўнага ўніверсітэта.

 Навуковая дзейнасць 
Працаваў у галіне фізікі ўдарных хваляў, фізікі плазмы, квантавай электронікі, высокатэмпературнай газадынамікі. Даследаваў кінэтыку ўдарных хваляў, атрымаў важныя вынікі ў распрацоўцы і вывучэнні газадынамічных лазерных сістэм, вывучаў працэсы пераходу гарэння ў дэтанацыю. Прапанаваў метады вымярэння ціску, шчыльнасці, тэмпературы і іншых параметраў працэсаў ва ўдарных хвалях.

Аўтар больш за 140 навуковых прац, у тым ліку 5 манаграфій.

Сярод апублікаванага:
 Ударные волны и детонация в газах. — М., 1963.
 Методы скоростных измерений в газодинамике и физике плазмы — М., 1967. (у сааўтарстве)
 Макроскопические и молекулярные процессы в газовых лазерах — М., 1981 (у сааўтарстве)
 Газодинамические лазеры на смешении — Мн., 1984. (у сааўтарстве)

 Узнагароды 
 Ордэн Кастрычніцкай Рэвалюцыі (1980)
 2 ордэны «Знак Пашаны» (1961, 1975)
 медалі
 Ленінская прэмія (1965 г., за даследаванні дэтанацыі ў газах).

 Літаратура 


 Солоухин Рем Иванович // Часопіс «Изобретатель». № 4 (196) 2016. — С. 45.

 Спасылкі 

 Акадэмік САЛАУХІН Рэм Іванавіч // Нацыянальная акадэмія навук Беларусі
 Каляндар знамянальных і памятных дат па гісторыі Беларусі на 2015 год // Нацыянальны гістарычны архіў Беларусі 
 Рэм Іванавіч Салаухін у базе даных «История белорусской науки в лицах» Цэнтральнай навуковай бібліятэкі імя Якуба Коласа НАН Беларусі 

Катэгорыя:Фізікі СССР
Катэгорыя:Фізікі Беларусі